recursal/SuperWikiNEXT-32B huggingface dataset:
**இலங்கை அரசுக்கும் (ஐக்கிய தேசியக் கட்சி) விடுதலைப் புலிகளுக்குமிடையான முதல் சுற்று பேச்சுவார்தை** எனப்படுவது நோர்வே அரசினால் பெப்ரவரி 2002 இல் ஏற்படுத்தப்பட்ட இலங்கை அரசு விடுதலைப் புலிகள் போர் நிறுத்த ஒப்பந்தம், 2002 பின்னர் தாய்லாந்தின் சதாகிப் கடற்படைத்தளத்தில் செப்டம்பர் 16 - 18 திகதிகளில் இடம்பெற்ற முதல் சுற்று நேரடிப் பேச்சுவார்தையையே ஆகும். இந்தச் சுற்றில் பின்வரும் இரு முக்கிய பிரச்சினைகளை தீர்ப்பது என முடிவு செய்யப்பட்டது, அவை:

1. கண்ணிவெடி அகற்றும் பணிகளை விரைவு செய்வது
2. உள்நாட்டு அகதிகளை மீள்குடியமர்த்துவது.

இப் பேச்சுவார்த்தைகளில் மேலும் பேசுவது என்றும் முடிவுசெய்யப்பட்டது.

இந்தப் பேச்சுவார்த்தைகளின் போது விடுதலைப் புலிகளின் தலைமை பிரதிநிதியான பாலசிங்கம் வெளியிட்ட பின்வரும் கருத்து "விடுதலைப் புலிகள் தனிநாடு என்கின்ற கருத்தோடு செயல்படவில்லை" The LTTE doesn’t operate with the concept of a separate state. அவர்கள் விட்டுக்கொடுத்து சமாதான தீர்வு ஒன்றை ஏற்படுத்தி கொள்வதற்கான ஒரு சமிக்கையாக அரசியல் அவதானிகளால் கருதப்பட்டது.

வெளி இணைப்புகள்
---------------

* விடுதலைப் புலிகள் செய்திக்குறிப்பு (ஆங்கில மொழியில்)
* இலங்கை அரசின் சமதான செயலகம் பரணிடப்பட்டது 2007-01-01 at the வந்தவழி இயந்திரம் (ஆங்கில மொழியில்)
**ஒரத்தூர் மார்க்கசகாயேசுவரர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கடலூர் மாவட்டத்தில் ஒரத்தூர் என்னுமிடத்தில் அமைந்துள்ளது. இவ்வூர் முன்னர் தில்லைவனம் என்றழைக்கப்பட்டது. 
சிதம்பரம் நடராஜர் கோயிலுக்கு நேர் பின்புறத்தில் இக்கோயில் உள்ளது.

இறைவன், இறைவி
-------------

இக்கோயிலின் மூலவராக மார்க்கசகாயேசுவரர் உள்ளார். இறைவி மரகதவல்லி ஆவார். இவ்வூரின் எல்லையில் ஓடும் வெள்ளாறு இங்கு வளைந்து செல்கிறது. அதுவே இக்கோயிலின் தீர்த்தமாகும்.

அமைப்பு
-------

திருநள்ளாறு தர்ப்பாரண்யேசுவரர் கோயில் அமைப்பில் சனீசுவரர் கிழக்கு நோக்கிய நிலையில் சன்னதியின் முன் புறம் உள்ளார்.
சித்தி விநாயகர், கஜலட்சுமி, சண்டிகேசுவரர், நவக்கிரகம், பைரவர, சூரியன் ஆகியோர் திருச்சுற்றில் உள்ளனர். இறைவி தெற்கு நோக்கிய நிலையில் தனி சன்னதியில் உள்ளார். முன் மண்டபத்தில் நடராசர் சன்னதி உள்ளது. சுந்தரர் தன் தலப்பயணத்தில் விருத்தாச்சலம் சென்று கொண்டிருந்தபோது
இத்தலத்தைக் கடந்து சென்றார். அப்போது வழி தெரியாமல் திகைத்தபோது அங்கு வந்த ஒரு முதியவர் கூடலையாற்றூர் வரை சென்று வழிகாட்டினார். நன்றி சொல்ல முயலும்போது அவர் மறைந்துவிடவே தனக்கு வழிகாட்டியவர் சிவனே என உணர்ந்தார்.சுந்தரருக்கு வழிகாட்டிய தலத்தில் அமைந்துள்ள இறைவன் மார்க்கசகாயேசுவரர் என்றழைக்கப்படுகிறார்.

விழாக்கள்
---------

சிவராத்திரி, திருக்கார்த்திகை, ஐப்பசியில் அன்னாபிசேகம், மார்கழியில் திருவாதிரை உள்ளிட்ட பல விழாக்கள் இக்கோயிலில் நடைபெறுகின்றன.

மேற்கோள்கள்
-----------

1. 1 2 3 4   அருள்மிகு மார்க்கசகாயேஸ்வரர் திருக்கோயில், தினமலர் கோயில்கள்
**சர் அலெக்சாண்டர் ராபர்ட் லோஃப்டஸ் டோட்டன்ஹாம்** சி.ஐ.இ (31 சூலை 1873 - 13 திசம்பர் 1946) என்பவர் பிரித்தானிய அரசின் ஒரு ஊழியர் மற்றும் நிர்வாகி ஆவார், இவர் 1934 முதல் 1946 வரை புதுக்கோட்டை அரசின் திவானாக பணியாற்றினார்.

ஆரம்ப கால வாழ்க்கை
------------------

அலெக்சாண்டர் டோட்டன்ஹாம் பிரித்தானிய கடற்படை அதிகாரி ஜான் பிரான்சிஸ் டோட்டன்ஹாம் மற்றும் அவரது மனைவி லாரா எலன் டோட் ஜான்வெரின் ஆகியோருக்கு மகனாக 1873 சூலை 31 இல் பிறந்தார்.  அலெக்சாண்டர் பிரிஸ்டலின் கிளிப்டன் கல்லூரியில் பட்டம் பெற்றார் மேலும் ஆக்ஸ்போர்டின் குயின்ஸ் கல்லூரியில் முதுகலைப் பட்டம் பெற்றார்.

தொழில்
------

அலெக்சாண்டர் 1896 இந்தியக் குடிமைப் பணி தேர்வுகளில் தேர்ச்சி பெற்று 1897 திசம்பர் 5 ஆம் இந்தியா வந்தார்  அங்கு இவர் சென்னை மாகாண மாவட்ட ஆட்சியர் மற்றும் உதவி குற்றவியல் நடுவராக பணியாற்றினார். 1923 முதல் 1932 வரை, இவர் இந்தியாவின் நடுவண் வருவாய் வாரிய உறுப்பினராக இருந்தார்.  அலெக்சாண்டர் தனது அறுபது வயதில் 1933 இல் இந்திய குடிமைப் பணியிலுருந்து ஓய்வு பெற்றார்.

புதுக்கோட்டை
------------

1934 ஆம் ஆண்டில், டோட்டன்ஹாம் புதுக்கோட்டையின் திவானாக நியமிக்கப்பட்டார். மேலும் இவர் 1946 இல் இறக்கும் வரை இந்தப் பணியில் இருந்தார். டோட்டன்ஹாம் புதுக்கோட்டையின் சிறந்த நிர்வாகிகளில் ஒருவராகக் கருதப்படுகிறார். மேலும் கலை மற்றும் தொழில்துறையை மேம்படுத்தியவராவார்.  அலெக்சாண்டர் டோட்டன்ஹாமின் உருவப்படம் திருக்கோகர்ணம் அரசு அருங்காட்சியகத்தில் மாட்டபட்டுள்ளது.

குறிப்புகள்
-----------

1. ↑   *Burke's Peerage, Baronetage & Knightage*. **1**. U.S.A.. பக். 1325.
2. ↑   *The India office and Burma office list*. London: Harrison and Sons. 1903. பக். 549.
3. ↑   *The Men Who Ruled India*. Jonathan Cape. 1954. .
4. ↑  Menon, Vapal Pangunni (1961). *The story of the integration of the Indian States*. Orient Longman. பக். 293. .
5. ↑  Chandrasekhar, M. S. (1996). *Guide to the principal exhibits in the Government Museum, Pudukkottai*. Director of Stationery and Print. பக். 73.

சுயசரிதை
--------

* *Sir Alexander Tottenham*. N. Ramachandran. 1992.
**அலெக்சாந்தர் எவ்கனீவிச் சுதக்கோவ்** (*Aleksandr Evgenievich Chudakov*, உருசியம்: Александр Евгеньевич Чудако́в, 16 சூன் 1921 - 25 சனவரி 2001), ஒரு சோவியத் உருசிய இயற்பியலாளர். இவர் அண்டக்கதிர் இயற்பியலில் ஆய்வுகள் செய்தார். இவர் அவரால் கண்டறியப்பட்ட சுதக்கோவ் விளைவால் பெயர்பெற்றவர். சுதக்கோவ் விளைவு என்பது குறுகிய மின்னன்-நேர்மின்னன் இணைகளில் மின்னணுவாக்க இழப்புகள் குறைந்து கொண்டே போகும் விளைவைக் குறிக்கிறது. மேலும் இவர் நிலைமாறும் அல்லது நிலைபெயரும் கதிர்வீச்சு நிலவுதலை செய்முறை வாயிலாக உறுதிப்படுத்தினார். இவர் தூய, பயன்முறை இயற்பியலுக்கான பன்னாட்டு ஒன்றியத்தின் அண்டக்கதிர் ஆணையத்துக்குத் தலைவராக விளங்கினார்.

வாழ்க்கையும் அறிவியல் பணியும்
-----------------------------

அலெக்சாந்தர் சுதக்கோவ் 1921 ஜூன் 16 இல் பிறந்தார். இவர் 1948 இல் மாஸ்கோ அரசு பல்கலைக்கழகத்தில் பயின்று பட்டம் பெற்றார். இவர் 1953 இல் நிலைமாறும் அல்லது நிலைபெயரும் கதிர்வீச்சு நிலவுதலை செய்முறை வாயிலாக உறுதிப்படுத்தினார். கோட்பாட்டியலாக இதை 1945 இலேயே முன்கணித்தவர்கள் விதாலி கின்சுபர்கும் இலியா ஃபிரான்கும் ஆவர். குறுகிய மின்னன்-நேர்மின்னன் இணைகளில் மின்னணுவாக்க இழப்புகள் குறைந்துகொண்டேபோகும் விளைவை இப்போது சுடகோவ் விளைவு எனப்படுகிறது. சுடகோவ் விளைவைப் போன்றதொரு நிகழ்வு குவைய வண்ன இயங்கியலிலும் ஏற்படுவது காணப்பட்டுள்ளது.   
ஏவுகலங்களையும் செயற்கைக்கோள்களையும் பயன்படுத்தி 1950 களில் சுடகோவ் பல அண்டக்கதிர் ஆய்வுகளை வளிமண்டலத்துக்கு வெளியே மேற்கொண்டார். இதன்வழி இவர் சுபுட்னிக்-3 ஐப் பயன்படுத்தி எஸ். என். வெர்னோவுடன் இணைந்து வான் ஆலன் பட்டை எனும் புவியின் கதிர்வீச்சுப் பட்டையைக் கண்டறிந்தார் .

சுதக்கோவ் 1961 இல் சத்சேபினுடன் இணைந்து காமாக்கதிர் வானியலுக்கான செர்ன்கோவ் கதிர்வீச்சு முறையை முன்ம்ழிந்தார்.மேலும் கிரீமியாவில் உள்ள காத்சிவெலியில் அதற்கான முன்னோடி செய்முறையையும் செய்துகாட்டினார்.

சுதக்கோவ் 1960 களின் நடுவில் இருந்து பாக்சான் நொதுமன் வான்காணகம்/நிலத்தடி மிளிர்வுத் தொலைநோக்கி வடிவமைப்பிலும் கட்டுமானத்திலும் தலைமையேற்றார். இந்த ஆய்வகம் 1978 இல் இயங்கத் தொடங்கியது. இது நிலத்தடி இயற்பியல் ஆய்வுக்கான பன்முக ஏந்துகளைக் கொண்டதாகும். வானியற்பியலில் இன்றும் இயங்கும் இந்த தொலைநொக்கியைப் பயன்படுத்தி முதல் தரமான முடிவுகள் பெறப்படுகின்றன.

மேற்கோள்கள்
-----------

1. ↑  "Aleksandr Chudakov" (PDF). Who's who at ஐரோப்பிய அணு ஆராய்ச்சி நிறுவனம். 2008-04-06 அன்று மூலம் (PDF) பரணிடப்பட்டது. 2008-07-26 அன்று பார்க்கப்பட்டது.
2. ↑  "Cosmic Ray News Bulletin". International Union of Pure and Applied Physics. 2008-11-20 அன்று மூலம் பரணிடப்பட்டது. 2008-07-26 அன்று பார்க்கப்பட்டது.
3. 1 2 3  "Aleksandr Chudakov" (PDF). ஐரோப்பிய அணு ஆராய்ச்சி நிறுவனம் Scientific Information Service. 2008-04-06 அன்று மூலம் (PDF) பரணிடப்பட்டது. 2008-07-26 அன்று பார்க்கப்பட்டது.
4. ↑  "Baksan Neutrino Observatory". The Institute for Nuclear Research of the Russian Academy of Sciences. 2008-07-26 அன்று பார்க்கப்பட்டது.
**அலெக்சாண்டர் கோசிபா** (*Aleksander Kosiba*) போலந்து நாட்டைச் சேர்ந்த ஒரு புவியியல் வல்லுநர் ஆவார். அந்நாட்டின் கோர்லைசு மாகாணத்திலுள்ள இலிபசா கிராமத்தில் 1901 ஆம் ஆண்டு சனவரி மாதம் 18 ஆம் தேதியன்று இவர் பிறந்தார். புவி இயற்பியலாளர், பனியாற்றியியல் அறிஞர், காலநிலை வல்லுநர் என பன்முகங்களுடன் கோசிபா இயங்கினார். 

இலிவிவ் பல்கலைக்கழகம் என்றழைக்கப்படும் இயான் காசிமியர்சு பல்கலைக்கழகத்தில் கோசிபா இளங்கலை மூன்றாம் நிலை படிப்புகளை முடித்தார். 

நார்வே நாட்டின் புவியியல் சங்கத்தில் கோசிபா ஒரு கெளரவ உறுப்பினராக இருந்தார். 1934 ஆம் ஆண்டில் டென்மார்க்கு நாட்டின் கிரீன்லாந்து பயணக்குழுவில் கோசிபா ஈடுபட்டார். அங்கு இவர் மே முதல் செப்டம்பர் வரை என ஐந்து மாதங்கள் பணிபுரிந்தார். 1978 ஆம் ஆண்டில் கோசிபா தனது கடைசி அறிவியல் படைப்பான பனி, பனிப்பாறைகள் - பனிப்படலங்கள் என்ற நூலை வெளியிட்டார்.

போலந்து நாட்டின் விராத்சாஃப் நகரத்தில் 1981 ஆம் ஆண்டு செப்டம்பர் மாதம் 18 ஆம் தேதியன்று கோசிபா காலமானார்.

மேற்கோள்கள்
-----------

1. ↑  Instytut Zachodni (1977). *Polish Western affairs*. Instytut Zachodni. பக். 307.. பார்த்த நாள்: 19 March 2012.
2. ↑  Arctic Regions: Greenland: Completed Expeditions *Polar Record*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* செக் குடியரசு
* போலந்து
* Vatican

 |
| மற்றவை | 
* IdRef

 |
அலெக்சாண்டர் போப்=

கூந்தலின் கற்பழிப்புஅலெக்சாண்டர் போப் 18ஆம் நூற்றாண்டில் பிறந்த ஆங்கில கவிஞனராவர். இவரின் பிறந்த தினம் 21 மே 1688. இவர் நையாண்டி பாடல்களாலும் ஹோமரின் (Homer) இலியட் (Illiad) மற்றும் ஒடிஸ்ஸேய் (Odessey) ஆகியவற்றின் மொழிபெயர்ப்புகளாலும் சிறப்பு பெற்றவர்.ஹோமரின் படைப்புகளை மொழிப்பெயர்ப்பு செய்துள்ளார். வீர ஈரடி எழுதுவதில் வல்லவர். குறிப்பிடத்தக்க எழுததலர்களில் ஆஸ்போர்ட் அகராதியில் மேற்கோள் இடுவதில் ஷேக்ஸ்பியருக்கு அடுத்தபடியாக இருப்பது குறிப்பிடத்தக்கது.

இளமைப் பருவம்
-------------

இளமைப் பருவம் தந்தையின் பெயர் அலெக்சாண்டர் போப் சீனியர் [1616-1717].கைத்தறி வணிகர் இவர் லண்டனில் உள்ள பிளவ் கோர்ட், லம்பார்ட் தெருவில் பிறந்தார். எடித் இவரின் மனைவி .இருவருமே கத்தோலிக்க மதத்தை சேர்ந்தவர்கள்.

முக்கிய படைப்புகள்
------------------

1. விமர்சங்களின் கட்டுரை,
2. கூந்தலின் கற்பழிப்பு,
3. முட்டாள் கவிஞன்,
4. மனிதனைப் பற்றிய கட்டுரை,
5. இலியட் மற்றும் ஒடிஸியின் மொழிபெயர்ப்புகள்.

 [[

Dictionary of Quotations (1999)

```
Erskine-Hill, Howard. 'Pope, Alexander (1688–1744)', Oxford Dictionary of National Biography (Oxford University Press, September 2004, online edn, January 2008). Accessed 18 April 2009.
```

Mack, Maynard (1985). Alexander Pope: A Life. New Haven: Yale University Press. (the definitive biography.)]]

```
பகுப்பு 1. கரூர் மாவட்ட ஆசிரியர்கள் எழுதிய கட்டுரைகள்
```
**பொருள் இலக்கணத்தில் துறை** என்பது ஒரு பாகுபாடு. தொல்காப்பியம் தமிழ் மொழியின் பாங்கை எழுத்து-அதிகாரம், சொல்-அதிகாரம் என்னும் இரு பகுதிகளில் விளக்குகிறது. தமிழின் இலக்கியப் பாங்கைப் பொருள்-அதிகாரம் என்னும் தலைப்பில் விளக்குகிறது. பொருளை அகம்  புறம்  எனப் பாகுபடுத்திக் காட்டுகிறது. இது மக்களின் வாழ்வியல் முறைமை. அகம் என்பது ஆணும் பெண்ணும் உறவு கொள்ளும் வாழ்க்கை பற்றியது. புறம் என்பது அவர்கள் புறத்தே உள்ள மற்றவர்களோடு உறவு கொள்ளும் வாழ்க்கை பற்றியது. கல்வி, ஆட்சி, வணிகம், உழவு முதலான தொழில்கள் ஆகியவை அனைத்தும் புறப்பொருள்.

திணை என்னும் சொல் வாழ்க்கை ஓடும் ஒழுகலாற்றினைக் குறிக்கும். ஒழுகும் ஆறு ஒழுகலாறு. ஆற்றில் இறங்கிப் பயன்படுத்தும் இடத்தைத் துறை என்கிறோம். அதுபோல வாழ்க்கையில் அமைந்து கிடப்பனவே **இலக்கியத் துறைகள்**. இந்த இலக்கியத் துறைகளை வகுத்துக் காட்டுவனவே இலக்கணத் துறைகள். அதாவது இலக்கணம் காட்டும் துறைகள்.

தொல்காப்பியம் புறத்திணையில் தான் வகுத்துக்கொண்ட ஏழு திணைகளுக்கும் துறைகளைச் சுட்டுகிறது. புறப்பொருள் வெண்பாமாலை தன் போக்கில் வகுத்துக்கொண்ட 12 திணைகளுக்கும் துறைகளைக் காட்டுகிறது. தொல்காப்பியத்தில் துறைகளின் பெயர்கள் செய்தி வடிவில் உள்ளன. புறப்பொருள் வெண்பாமாலையில் ஒவ்வொரு துறையும் ஒரு கொளுப் பாடலாலும், அதனை விளக்கும் ஓர் எடுத்துக்காட்டுப் பாடலாலும் விளக்கப்பட்டுள்ளன. 

**Page Module:Hatnote/styles.css has no content.**

தொல்காப்பியம் காட்டும் துறைகளைத் தொல்காப்பியம் புறத்திணையியல் செய்திகள் பக்கத்தில் காணலாம்.
**Page Module:Hatnote/styles.css has no content.**

புறத்திணைத் துறைகளைப் புறநானூறு (துறைவிளக்கம்) பக்கத்தில் காணலாம்.
அகத்திணைப் பாடல்களுக்குத் துறை கூறும் பாங்கு பண்டைய இலக்கணங்களிலும், இலக்கியங்களிலும் இல்லை. பிற்காலத்தில் தோன்றிய கோவை இலக்கியங்கள் இவற்றிற்கும் துறை சுட்டும் பாங்கினைக் கையாளுகின்றன்ன.

அடிக்குறிப்பு
-------------

1. ↑  அகத்திணையியல்
2. ↑  புறத்திணையியல்
**பி. ஆர். திலகம் (**P. R. Thilagam) பிரபலமாக **திருவாரூர் திலகம்** என்றும் அறியப்படும் இவர் ஓர் இந்திய இசையமைப்பாளரும், பாடகருமாவார். மேலும், இவர் இந்திய மாநிலமான தமிழ்நாட்டின் பாரம்பரிய குறவஞ்சி என்ற பிரபலமான நாட்டிய நாடக வடிவத்தின் நிபுணருமாவார். திருவாரூர் தியாகராஜா கோயிலில் வழிபாட்டிற்காக அர்ப்பணிக்கப்பட்ட பெண்களின் ஒரு பிரிவான இசை வேளாளர் சமூகத்தைச் சேர்ந்த கொண்டி பாரம்பரியத்தைச் சேர்ந்தவராவார். 

திலகம் 1926 ஆம் ஆண்டில் தியாகராஜர் கோயிலுக்கு பிரபலமான தமிழ்நாட்டிலிலுள்ள திருவாரூரில் பிறந்தார். கொண்டி தேவதாசிகளில் கடைசி ஒருவராக, நடனக் கலைஞர்களின் குடும்பத்தில் பிறந்தார்.  நடன நாடகத்தின் குறிப்பிடத்தக்க கலைஞராக இருந்த இவரது பாட்டி கமலாம்பாளிடமிருந்து குறவஞ்சியைக் கற்றுக் கொண்டார்.  பின்னர், இவர் பொது நிகழ்ச்சிகளை நிகழ்த்தத் தொடங்கினார். இந்தியாவிலும் வெளிநாட்டிலும் பல கட்டங்களில் குறவஞ்சியை நிகழ்த்தியுள்ளார்.  இவர் 1997 இசை சங்கீத நாடக அகாதமி விருதைப் பெற்றுள்ளார்.   கலைத்துறையில் இவர் செய்த பங்களிப்புக்காக இந்திய அரசு 2007 ஆம் ஆண்டில் இந்திய குடிமகனின் நான்காவது உயர்ந்த விருதான பத்மஸ்ரீ விருதினை வழங்கி கௌரவித்தது.  இவரது நிகழ்ச்சியை இந்திரா காந்தி தேசிய கலை மையம் கானொளிக் காட்சியாக ஆவணப்படுத்தியுள்ளது.

குறிப்புகள்
-----------

1. ↑  "Before the music stopped". 13 December 2001. 18 January 2016 அன்று பார்க்கப்பட்டது.
2. ↑  "Padma Shri Awardees for Arts". Kutcheri Buzz. 28 January 2007. 18 January 2016 அன்று பார்க்கப்பட்டது.
3. ↑  "Major IGNCA Documentation". Indira Gandhi National Centre for the Arts. 2016. 17 செப்டம்பர் 2008 அன்று மூலம் பரணிடப்பட்டது. 18 January 2016 அன்று பார்க்கப்பட்டது.
4. ↑  "Kalakshetra Annual Art Festival" (PDF). Ragashankara. 2016. 18 January 2016 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "Overview in Oxford Index". Oxford University Press. 2016. 18 January 2016 அன்று பார்க்கப்பட்டது.
6. ↑  "SNA Awardees". Sangeet Natak Akademi. 2016. 30 May 2015 அன்று மூலம் பரணிடப்பட்டது. 18 January 2016 அன்று பார்க்கப்பட்டது.
7. ↑  "Padma Awards" (PDF). Ministry of Home Affairs, Government of India. 2016. 15 நவம்பர் 2014 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது.
**தெனாவட்டு** (*Thenavattu*) திரைப்படம் 2008-ஆம் ஆண்டு வெளியான ஓர் இந்தியத் தமிழ் அதிரடித் திரைப்படமாகும். இத்திரைப்படத்தை வி.வி.கதிர் எழுதி, இயக்க, ஆன்டனி தயாரித்தார். இத்திரைப்படத்தில் ஜீவா (திரைப்பட நடிகர்), பூனம் பாஜ்வா மற்றும் பலர் நடித்துள்ளனர். இத்திரைப்படத்தை சன் படங்கள்

நிறுவனம் வெளியிட்டது .

நடிகர்கள்
---------

* ஜீவா - கோட்டை
* பூனம் பாஜ்வா - காயத்ரி
* கஞ்சா கருப்பு - வெள்ளையன்
* ரவி காலே - கைலாசம்
* ஷாபி - சந்தோஷ்
* சாய்குமார் - சூர்யப்ரகாஷ்
* ராஜன் பி.தேவ் - மந்திரி
* சரண்யா - கோட்டையின் தாய்
* டெல்லி கணேஷ் - காயத்திரியின் தந்தை
* ரேவதி

கதைச்சுருக்கம்
--------------

சில மாதங்களுக்கு முன்னால், ராமநாதபுரத்தில் , மர வேலையில் இருக்கும் கோட்டையின் தாய், தன் மகன் பற்றி பெருமை பேசுவதை வழக்கமாக கொண்டிருந்தார். கோட்டை வெளியுலகத்திற்கு சென்று அனுபவங்களை பெற்று அதன் நன்மைகளை பெற வேண்டும் என்று ஆசைப்பட்டு கோட்டையை சென்னைக்கு அனுப்பி வைக்கிறாள். கோட்டையும் அவனது நண்பன் வெள்ளையனும் (கஞ்சா கருப்பு) சென்னைக்கு செல்கிறார்கள். சென்னை சென்ற இருவரும் உள்ளூர் ரவுடியான கைலாசத்தின் வீட்டில் அடைக்கலம் புகுகிறார்கள். கைலாசம் ரவுடி என்ற விஷயம் அந்த இரு நண்பர்களுக்கும் தெரியாது.

கைலாசம் கோட்டையை அரிவாள் செய்யும் வேலை தருகிறார். கோட்டையும் வெள்ளையனும் அந்த அரிவாள்கள் யாவும் மரம் வெட்ட பயன்படுகின்றன என்று நினைத்தனர். அந்நிலையில், வலிப்பு வந்த மனிதர்களுக்கு கோட்டை உதவுகிறான். மேலும், இசை கற்றுக்கொடுக்கும் பெண்ணான காயத்திரியை (பூனம் பாஜ்வா) விரும்புகிறான் கோட்டை.

இந்த சூழ்நிலையில், கைலாசத்தின் மகன் சந்தோஷ் பெண்களிடம் தவறாக நடப்பதை வழக்கமாக கொண்டிருக்கிறான். சந்தோஷ் ஒரு முறை காயத்திரியை தவறான நோக்கத்துடன் துன்புறுத்துகிறான். கைலாசத்தின் மகன் சந்தோஷ் என்று கோட்டைக்கு தெரியாமல், சந்தோஷை அடித்து கொன்று விடுகிறான். காயத்திரியை கோட்டை திருமணம் செய்தானா? என்பது மீதி கதையாகும்.

இசை
---

இந்த திரைப்படத்தின் இசையமைப்பாளர் ஸ்ரீகாந்த் தேவா ஆவார்.

| வரிசை
எண் | பாடல் | பாடியவர் |
| --- | --- | --- |
| 1 | எங்கே இருந்தாய் | ஹரிஷ்ராகவேந்திரா |
| 2 | உசுலம்பட்டி | ஷங்கர் மஹாதேவன்,மஹாலக்ஷ்மி |
| 3 | ஒன்னு ரெண்டு |  |
| 4 | எனக்கென்ன |  |
| 5 | பட்டாம்பூச்சி |  |

விமர்சனம்
---------

"தெனாவட்டு ஒரு சாதாரண மசாலா படம்" என்றும், "கேலிக்கூத்தான பொருத்தமற்ற படம், அரிவாள் மட்டுமே உள்ளது" என்றும், "இயக்குனர் கதிர் அவரது குருவை போலவே ஒரு படம் எடுத்துள்ளார்" என்றும் பலவிதமான விமர்சனங்கள் இப்படத்தைப் பற்றி கூறப்பட்டன.

மேற்கோள்கள்
-----------

1. ↑  "www.behindwoods.com".
2. ↑  "www.rediff.com".
3. ↑  "www.indiaglitz.com". 2007-10-27 அன்று மூலம் பரணிடப்பட்டது. 2019-02-01 அன்று பார்க்கப்பட்டது.

வெளியிணைப்புகள்
---------------

*
**திருவாலி அமுதனார் திருவிசைப்பா**  திருவாலியமுதனாரால் பாடப்பட்டவை. இதன் காலம் 10 ஆம் நூற்றாண்டு. இந்தத் திருவிசைப்பா நான்கு பதிகங்களில் 42 இசைப்பாக்களைக் கொண்டுள்ளது. இவை தில்லையில் உள்ள நடராசப் பெருமானைப் போற்றிப் பாடப்பட்டவை.

இசையமைதி
--------

'மையல் மாது' எனத் தொடங்கும் இதன் முதல் பதிகத்தில் உள்ள 11 பாடல்கள் நடராசப் பெருமானை அடிமுதல் முடிவரையில் பாதாதிகேச வருணனையாகப் பஞ்சமப் பண்ணில் அமைந்துள்ளன. 'பவளமாலை' எனத் தொடங்கும் இரண்டாம் பதிகம் 10 பாடல்களைக் கொண்டதாய் 'நட்டராகம்' பண்ணில் அமைந்துள்ளது. இவை அகத்துறைப் பாடல்கள். 'அல்லாய்ப் பகலாய்' எனத் தொடங்கும் மூன்றாம் பதிகம் 11 பாடல்களைக் கொண்டதாய் 'இந்தளம்' என்னும் பண்ணில் அமைந்துள்ளது. இது நடனக் காட்சியைக் காட்டுகிறது. 'கோலமலர்' எனத் தொடங்கும் நான்காம் பதிகம் 'பஞ்சமம்' என்னும் பண்ணில் 10 பாடல்களைக் கொண்டுள்ளது. இது அகத்துறைச் செய்திகளைக் கொண்ட பதிகம்.

பாடல் - எடுத்துக்காட்டு
-----------------------

1  

மையல் மாதொரு கூறன் மால்விடை யேறி மான்மறி யேந்தியதடம்  

கையன் கார்புரை யும்கறைக் கண்டன் கனல்மழுவான்  

ஐயன் ஆரழல் ஆடு வான்அணி நீர்வயல் தில்லை அம்பலத்தான்  

செய்ய பாதம் வந்தென் சிந்தை உள்ளிடம் கொண்டனவே.  

2  

பவளமால் வரையைப் பனிபடர்ந்(து) அனையதோர் படரொளிதரு திருநீறும்  

குவளை மாமலர்க் கண்ணியும் கொன்றையும் துன்றுபொற் குழல்திருச் சடையும்  

திவள மாளிகை சூழ்தரு தில்லையுள்திரு நடம்புரி கின்ற  

தவள வண்ணனை நினைதொறும் என்மனம் தழல்மெழு(கு)ஒக் கின்றதே.  

3  

அல்லாய்ப் பகலாய் அருவாய் உருவாய் ஆரா அமுதமாய்க்  

கல்லால் நிழலாய் கயிலை மலையாய் காண அருளென்று  

பல்லா யிரம்பேர் பதஞ்சலிகள் பரவ வெளிப்பட்டுச்  

செல்வாய் மதில் தில்லைக்(கு) அருளித் தேவன் ஆடுமே   

4  

கோல மலர்நெடுங்கண் கொவ்வை வாய்க்கொடி ஏரிடையீர்  

பாலினை இன்னமுதைப் பரமாய பரஞ்சுடரைச்  

சேலுக ளும்வயல்சூழ் தில்லை நகர்ச் சிற்றம்பலத்(து)  

ஏலவுடை எம்இறையை என்றுகொல் காண்பதுவே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1972, திருத்தப்பட்ட பதிப்பு 2005). *தமிழ் இலக்கிய வரலாறு, பத்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 340.
2. ↑  ஒவ்வொரு பதிகத்திலும் உள்ள முதல் பாடல்
3. ↑  எல்லாப் பாடல்களும்
**பொதுமங்களின் அவலம்** (*Tragedy of the commons*) என்பது ஒரு பொருளியல் கோட்பாடு. இதன்படி தனியாட்கள் தங்கள் தன்னலத்திற்காக செயல்படுவது அவர்கள் சார்ந்திருக்கும் குழுவின் நலத்திற்கு பாதகமாக அமையும். 1968 இல் கேரட் ஹார்டின் என்னும் பொருளியலாளர் இந்தக் கோட்பாட்டை அறிமுகப்படுத்தினார். இது சிறிய முடிவுகளின் கொடுமைக் கோட்பாட்டிற்கு எடுத்துக்காட்டாகக் கொள்ளப்படுகிறது.

இக்கோட்பாட்டுக்கு எடுத்துக்காட்டாகத் தரப்படும் சூழல் பின்வருமாறு: ஒரு பொது மேய்ச்சல் வெளியில் தங்கள் பசுக்களை மேய்க்கும் மேய்ப்பர்கள் தனித்தனியாக தங்களுக்கு எது சிறந்ததோ அந்த முடிவினையே எடுக்கிறார்கள். தங்கள் பசுக்களை இஷ்டப்படி பொதுவெளியில் மேய விடுகிறார்கள். தங்கள் பசுக்களுக்கு அதிக அளவில் புல் கிடைத்தால் போதுமெனக் கருதுகிறார்கள். ஆனால் குறைந்த பொது வளத்தைப் பங்கு போடுகிறோம் என்பதைக் கருத்தில் கொள்வதில்லை. மேய்ப்பர்கள் அனைவரும் இது போலவே முடிவு செய்து செயல்பட்டால் மேய்ச்சல் வெளி விரைவில் தீர்ந்து போய் அனைத்துப் பசுக்களும் பட்டினி கிடக்கும் நிலை உருவாகுகின்றது. இப்படித் தனியாகப் பார்க்கும் போது சாதகமாகத் தெரியும் சிறு முடிவுகள் ஒட்டு மொத்தமாகப் பார்க்கும் போது பாதகமாகிவிடுகின்றன.

இக்கோட்பாட்டுக்கு எடுத்துக்காட்டாகத் தரப்படும் இன்னொரு சூழல் பின்வருமாறு: மீனவர்கள் மீன்களின் இனப்பெருக்க காலத்தில் அல்லது இனப்பெருக்கத்திற்கு முன்பு அதிக அளவில் மீன் பிடித்தால், மீன்களின் எண்ணிக்கை வேகமாகக் குறையும். ஆகையால் இந்த பொதுமங்களின் அவலம் என்ற கோட்பாடு மீனவர்களின் அவலம் என்றும் அழைக்கப்படுகிறது .

நிலத்தடி நீரை ஆழ்துளை கிணறுகள் மூலம் நெறிமுறைகள் ஏதும் இல்லாமல் உறிஞ்சுவதால் அனைவருக்கும் பிற்காலத்தில் ஏற்படும் இழப்பையும் இந்தக் கோட்பாட்டின் எடுத்துக்காட்டாக சொல்லலாம்.

விவசாயிகள் தங்கள் பயிர்களைப் பூச்சித்தாக்குதலில் இருந்து பாதுகாக்க பூச்சி மருந்து பயன்படுத்துவது உடனடி பயிர் பாதுகாப்பைத் தந்தாலும் அதனால் நீராதாரங்கள் பாதிக்கப்படுதலும் குறிப்பிடப்படுகின்றது.

மேற்கோள்கள்
-----------

1. ↑  Baylis J, Wirtz JJ, Cohen EA and Gray CS (2007) *Strategy in the contemporary world: an introduction to strategic studies* Page 368. Oxford University Press, ISBN 978-0-19-928978-3
2. ↑  Garrett Hardin, "The Tragedy of the Commons", *Science*, Vol. 162, No. 3859 (December 13, 1968), pp. 1243-1248. Also available here and here.
3. ↑  "காப்பகப்படுத்தப்பட்ட நகல்". 2015-02-08 அன்று மூலம் பரணிடப்பட்டது. 2014-10-13 அன்று பார்க்கப்பட்டது.

| * பா
* உ
* தொ
எதிர்பாராத விளைவுகள் |
| --- |
| 
* அபிலீன் தோற்றமுரண்
* பட்டாம்பூச்சி விளைவு
* நாகப்பாம்பு விளைவு
* தோல்வி நிலை மற்றும் விளைவு பகுப்பாய்வு
* ஹாத்தார்ன் விளைவு
* ஹட்பெரின் விதி
* தலைகீழ் விளைவுகள்
* மர்பியின் விதி
* ஆஸ்பார்ன் விளைவு
* உடைந்த சன்னல் உவமை
* கெடு வெகுமதி
* பொருத்தத் தோற்றமுரண்
* இடர் ஈடு
* தற்பிழையாகும் வருவதுரைத்தல்
* தன்னையே முறியடிக்கும் யோசனை
* சேரந்தீவம்
* சமூகப் பொறி
* ஸ்ட்ரெய்சண்ட் விளைவு
* பொதுமங்களின் அவலம்
* சிறிய முடிவுகளின் கொடுமை

 |
**தென் இந்திய ரயில்வே சதி வழக்கு**(South Indian Railway Conspiracy Case) என்பது 1928 தென்னிந்திய ரயில்வே போராட்டத்தைத் தொடர்ந்து ஆங்கிலேய ஆட்சியாளர்களால் பொதுவுடைமைத் தலைவர்கள் மீது புணையப்பட்ட வழக்காகும்.1928ல் நாகையில் ரயில்வே தொழிலாளர் போராட்டம் நடைபெற்றது. ஆலையை திருச்சிக்கு மாற்றுவதால் ஐயாயிரம் தொழிலாளர் வேலை போகும் என்பதால் ஏற்பட்ட போராட்டம் , 10 நாட்களாக நீடித்தது.ஆங்கிலேய ஆட்சி அடக்குமுறையைக் கட்டவிழ்த்துவிட்டது. ஆங்கிலேய ஆட்சியின் உளவுத்துறை கம்யூனிஸ்ட்டுகளே இப்போராட்டத்தின் பின்னால் இருந்து இயக்குவதாகவும்; ஆட்சியைக் கவிழ்க்கும் சதியின் ஒரு பகுதி என்றும் குற்றம்சாட்டியது.பதினெட்டு நபர்கள் மீது இந்திய தண்டனைச் சட்டத்தின் பிரிவு 120- பி மற்றும் ரயில்வே சட்டத்தின் 126 மற்றும் 128 பிரிவுகளின் கீழ் கிரிமினல் சதி வழக்கு பதிவு செய்யப்பட்டது.டி.கிருஷ்ணசாமி, ம.சிங்காரவேலர், முகுந்தலால் சர்க்கார் உள்ளிட்ட பலர் கைது செய்யப்பட்டனர்.இவ்வழக்கில் லட்சுமணராவ் எனும் நீதிபதி 29 ஏப்ரல் 1929 அன்று தீர்ப்பு வழங்கினார்.கிருஷ்ணசாமி, சிங்காரவேலர், முகுந்தலால் சர்க்கார் ஆகியோருக்கு பத்தாண்டு சிறையும்; பெருமாள் என்கிற ரயில்வே தொழிலாளிக்கு ஆயுள் தண்டனை அதுவும் அந்தமான் சிறையில் எனத் தீர்ப்பாகியது.தமிழ்நாடு, சுதேசமித்திரன்,லோகோபகாரி, சுவராஜ்யா, மாத்ரூபூமி மற்றும் குடி அரசு ஆகிய தமிழ் பத்திரிக்கைகள் இத் தண்டனை மிகவும் கடுமையானது என விமர்சித்தன .

மேற்கோள்கள்
-----------

1. ↑  17 ஆகஸ்டு 1928; குடி அரசு, 15 ஜூலை 1928
2. ↑  The Hindu, 30 ஏப்ரல் 1929; குடி அரசு, 5 மே 1929.
3. ↑  The Indian Labour Review, May 1929, pp.806 – 807 (NNR)

* "South Indian Railway Strike". *The Labour Monthly* **10** (6): 636–639. October 1928. .
|  |
| --- |
|  |

பல்வேறு துறைகளில் தமிழில் உயர்கல்வி (இளங்கலை, பட்டயப்படிப்பு) சில கல்லூரிகளும் பல்கலைக்கழகங்களிலும் வழங்கப்பட்டு வருகின்றன.

அறிவியல்
--------

வேளாண்மை
--------

மருத்துவம்
----------

தமிழில் மருத்துவக் கல்வியை ஆங்கிலேயரான சமூவேல் கிறீனின் முயற்சியுடன் 19 ம் நூற்றாண்டின் தொடக்கத்தில் யாழ்ப்பாணத்தில் நடந்தது. அவரும், அவருடன் இணைந்த பலரும் பல்வேறு மருத்துவ நூல்களை தமிழில் மொழிபெயர்த்தும், ஆக்கியும் தந்தார்கள். அவர்கள் தமிழில் மருத்துவக் கல்வியையும் வழங்கினார்கள். அதன் பின் தமிழில் மருத்துவக் கல்வி எங்கும் வழங்கப்படவில்லை. 2010 இல் தமிழக அரசு தமிழில் மருத்துவக் கல்வி அறிமுகப்படுத்த முயறிசிகளில் ஈடுபடும் என அறிவித்தது.

சித்த மருத்துவம்
----------------

தமிழ் அல்லது இந்திய பாரம்பரிய மருத்துவ முறையாக கருதப்படும் சித்த மருத்துவப் படிப்பை தமிழகத்திலும், இலங்கையிலும் தமிழில் பெறமுடியும். சித்த மருத்துவ மூல நூல்கள் பெரும்பான்மையானவை தமிழில் இருப்பதும் குறிப்பிடத்தக்கது.

பொறியியல்
---------

தமிழில் பொறியியல் கல்வியை அண்ணா பல்கலைக்கழகம் 2010 இல் அறிமுகப்படுத்தியது.

சட்டம்
------

சமூக அறிவியல்கள்
----------------

தொழில் கல்விகள்
---------------

கலை
---

சமயம்
-----

வணிகம்
------
**தெனீப்பர் மேல்நிலம்** (*Dnieper Upland*, உக்ரைனியன்: Придніпровська височина) என்பது தெனீப்பர் மற்றும் தெற்கு பூக் ஆகிய இரு ஆறுகளுக்கு இடையே அமைந்திருக்கும் இடமாகும். இது மத்திய உக்ரைனில் சைத்தோமிர், கீவ், வின்னீத்சா, செர்க்காசி, கிரோவோராத், தினேப்ரொபெத்ரொவ்சுக் ஆகிய மாகாணங்களுக்கிடையே அமைந்துள்ளது.

வடக்குப் பகுதி பொலேசியன் தாழ்நிலத்திலும், தெற்குப் பகுதி கருங்கடல் தாழ்நிலத்திலும், கிழக்கு ஓரம் தெனீப்பர் ஆறும் அமைந்துள்ளது. மேற்குப் பகுதி வோல்ஹினியன்-பொடோலியன் மேல்நிலமும் உள்ளது. வடக்குப் பகுதி சராசரியாக 220-240 மீ (720-790 அடி) உயரமும், தென் பகுதி 150-170 மீ (490-560அடி) உயரமாகவும் உள்ளது. அதிகபட்சமாக வடமேற்குப் பகுதியில் 323மீ (1060அடி) உயரமாகவும் உள்ளது. மேட்டுநிலத்தின் முக்கிய அம்சங்களாக கீவ் மலைகள், கனிவ் மலைகள் மற்றும் பிற உள்ளன. 

இவ்விடம் ஆழமான அருவிகள், மற்றும் சில நேரங்களில் பள்ளத்தாக்குகள் கொண்டும் வகைப்படுத்தப்படுகின்றன. குறிப்பாக அடர்த்தியான ராவின்-குல்ச் தொடர், சிஸ்-தெனீப்பர் பகுதியில் கனிவ் மலைகளுக்குள் அமைந்துள்ளது.

இந்த மேட்டு நிலம் இரும்பு, மாங்கனீசு, கிரானைட், கிராபைட்டு, பழுப்பு நிலக்கரி, கயோலின் உள்ளிட்ட பல தாது வளங்களை கொண்டுள்ளது.

மேற்கோள்கள்
-----------

1. ↑  
Small Mining Encyclopedia, Vol. 1,2/Edited by V.S. Biletsky. – தோனெத்ஸ்க்: தொன்பாஸ், 2004. 2007.

வெளி இணைப்புகள்
---------------

* Dnieper Upland at the பிரித்தானிக்கா கலைக்களஞ்சியம்
* Dnieper Upland at the Great Soviet Encyclopedia
* Dnieper Upland at the Ukrainian Soviet Encyclopedia]
* Zastavny, F.D. *Physical geography of Ukraine*.
**ரூபா ஐயர்** இந்தியாவின் கர்நாடகாவைச் சேர்ந்த திரைப்பட இயக்குனரும் மற்றும் நடிகையுமாவார். ரூபா ஐயர் திரைப்பட இயக்குனர் மட்டுமல்லாது தொலைக்காட்சி மற்றும் திரைப்பட நடிகரும், நடன இயக்குனரும் விளம்பரப்பெண்ணும் என பன்முக திறமையான ஆளுமை கொண்டவர். எழுத்தாளராகவும், நல்லதொரு பரோபகாரியாகவும் கூட இவர் இருந்துள்ளார்.

திரைத்துறை
----------

*யாரே நீனு செலுவே* என்ற 1998 ம் ஆண்டு கன்னட திரைப்படத்தில் துணை நடிகையாக தனது திரை வாழ்க்கையை தொடங்கிய இவர், 2007 ம் ஆண்டு வெளியான "தாது" படத்தில் கதாநாயகியாக நடித்துள்ளார். மேலும் 2010 ம் ஆண்டு வெளியான *முகபுதா என்ற* படத்தை இயக்கி தயாரித்துள்ளார். 2013 ஆம் ஆண்டில், அவர் தனது இருமொழி களில் வெளியான, மிகுந்த பொருட்செலவில் எடுக்கப்பட்ட *சந்திராவை* கன்னடம் மற்றும் தமிழில் இயக்கி தயாரித்துள்ளார்.

திரைப்படவியல்
-------------

* *குறிப்பு: குறிப்பிடாத வரை அனைத்து படங்களும் கன்னடத்தில் எடுக்கப்பட்டவையே.*

| ஆண்டு | திரைப்படம் | இயக்குனர் | தயாரிப்பாளர் | திரைக்கதை எழுத்தாளர் | நடிகர் | குறிப்புகள் |
| --- | --- | --- | --- | --- | --- | --- |
| 2007 | *தாது* | இல்லை | இல்லை | இல்லை | ஆம் |  |
| 2010 | *முகபுடா* | ஆம் | இல்லை | ஆம் | ஆம் |  |
| 2013 | *சந்திரா* | ஆம் | ஆம் | ஆம் | இல்லை | ஒரே நேரத்தில் தமிழில் படமாக்கப்பட்டது |
|

மேற்கோள்கள்
-----------

1. ↑  Roopa Iyer's directorial debut highly praised *டெக்கன் ஹெரால்டு*
2. ↑
3. ↑

ஆதாரங்கள்
---------

* "Kannada star Roopa Iyer making film on HIV positive kids". *ஹிந்துஸ்தான் டைம்ஸ்*. 9 March 2009. Archived from the original on 5 June 2011. .
* Bringing Modi on screen *The Hindu*
நாலாயிர திவ்வியப் பிரபந்தம் நூலில் தொகுக்கப்பட்டுள்ள பிரபந்தங்கள்  24. இவை ஒவ்வொன்றுக்கும் தனித்தனித் தனியன் பாடல்கள் உள்ளன. இவை அப் பிரபந்தங்களுக்குச் சிறப்புப் பாயிரம் போல அமைந்துள்ளன. வைணவர்கள் இந்த்த் தனியன்களை ஓதிய பின்னரே பாசுரங்களை ஓதுவது வழக்கம். சில பிரபந்தங்களுக்கு வடமொழித் தனியன்களும் உள்ளன. தமிழிலுள்ள தனியன் பாடல்கள் மொத்தம் 34. 

இவற்றுள் இரண்டொரு பாடல்கள் நீங்கலாகச் சம்பிரதாயமாக வழங்கும் ஏனைய பாடல்களுக்குப் பிள்ளை லோகஞ்சீயர் விரிவுரை  எழுதியிருக்கிறார். இவை பெரியவாச்சான் பிள்ளை வியாக்கியானத்தோடு சேர்த்துப் பதிப்பிக்கப்பட்டுள்ளன. மற்றும் பிரபந்தங்களுக்கு முற்சேர்க்கையாகவும் பதிப்பிக்கப்பட்டுள்ளன. தனி நூலாகப் பதிப்பிக்கப்படவில்லை. தனியன் பாடல்களின் பொருள் இவற்றில் விரித்துரைக்கப்பட்டுள்ளன.

அடிக்குறிப்பு
-------------

1. ↑  சிற்றிலக்கியங்கள்
2. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
3. ↑  வியாக்கியானம்
**ரவி நாராயண ரெட்டி** ( Raavi Narayana Reddy) (5 ஜூன் 1908 - 7 செப்டம்பர் 1991) ஒரு இந்திய அரசியல்வாதி ஆவர். இந்திய கம்யூனிஸ்ட் கட்சியின் ஸ்தாபக உறுப்பினர் மற்றும் விவசாயத் தலைவர். ஒஸ்மான் அலிகான், அசாஃப் ஜா VII இன் ஆட்சிக்கு எதிராக தெலுங்கானா கிளர்ச்சியில் அவர் ஒரு தலைவராக இருந்தார். ரெட்டி ஒரு பரோபகாரர், சமூக சீர்திருத்தவாதியும் ஆவர். சுதந்திர போராளிகளுக்கு ஓய்வூதியம் செலுத்துவதை பாட்டீல் குறிப்பிடுகிறார். பார்த்த நாள் 27 மார்ச் 2011 மற்றும் நாடாளுமன்ற உறுப்பினர். விவசாயிகள் சார்பாக போராடியதற்காக அவர் தெலுங்கானா இல் புகழ்பெற்றவர்.தெலுங்கானா இயக்கம், 1944-51 இல் வெளியீட்டாளர். ரவி 1941 ஆம் ஆண்டில் ஆந்திர மகாசபா இல் நாராயண ரெட்டி ஒரு முக்கிய பங்கைக் கொண்டிருந்தார். ஆந்திராவில் ஒரு நூற்றாண்டு அரசியல் இந்திய மாநிலத்தில் இன மற்றும் பிராந்தியவாதம் 2002 வெளியீட்டார்.

இடுகை 1947
----------

1952 ஆம் ஆண்டு இந்திய பொதுத் தேர்தலில், ரெட்டி மக்கள் ஜனநாயக முன்னணி (ஹைதராபாத்) மக்கள் தடைசெய்யப்பட்ட இந்திய கம்யூனிஸ்ட் கட்சி என்ற புனைபெயர் மற்றும் ஜவஹர்லால் நேரு மற்றும் சுதந்திர இந்தியாவில் பாராளுமன்றத்தில் நுழைந்த முதல்வரும் ஆவர்.

இந்தியாவில் உள்ள பஞ்சாரா ஹில்ஸ் இல் உள்ள ரவி நாராயண ரெட்டி மெமோரியல் ஆடிட்டோரியம் காம்ப்ளக்ஸ் என்ற ஆடிட்டோரியம் அவரது நினைவாக தெலுங்கானா தியாகிகள் நினைவு அறக்கட்டளை கட்டப்பட்டது மற்றும் பெயரிடப்பட்டது.

2006 இல் ஆந்திராவின் முதல்வர் ஒய்.எஸ். ராஜசேகர ரெட்டி ரவி நாராயண ரெட்டிக்கு நினைவு தேசிய அடித்தள விருதை வழங்கினார். ஏ.பி. பர்தன், இந்திய கம்யூனிஸ்ட் கட்சியின் பொதுச் செயலாளர் இருந்தார்.

குறிப்புகள்
-----------

மறு பட்டியல்

வெளிப்புற இணைப்புகள்
--------------------

* Parliamentofindia.nic.in/ls/lsdeb/ls10/ses1/01110991.htm "இரங்கல் குறிப்பு"
[*தொடர்பிழந்த இணைப்பு*],  *இந்திய நாடாளுமன்றம்* ; 11 செப்டம்பர் 1991. பார்த்த நாள் 27 மார்ச் 2011
* "ஆந்திராவில் சுதந்திர இயக்கம்".  *பத்திரிகை தகவல் பணியகம், இந்திய அரசு*. பார்த்த நாள் 27 மார்ச் 2011
* ஸ்ரீ ரவி நாராயண் ரெட்டி காரி தெலுங்கு பல்கலைக்கழகத்தின் நேர்காணல் (தெலுங்கு வேலுலுவின் ஒரு பகுதி)
* டாக்டர் ரவி நாராயண ரெட்டி அகில இந்திய வானொலியின் சுதந்திர போர் நேர்காணல்

Control 

வார்ப்புரு:FA செயலிழப்பு: ரெட்டி, ரவி நாராயணா
வகை: 1908 பிறப்புகள்
வகை: 1991 இறப்புகள்
வகை: 20 ஆம் நூற்றாண்டு இந்திய பரோபகாரர்கள்
வகை: ஆந்திராவைச் சேர்ந்த இந்திய சுதந்திர ஆர்வலர்கள்
வகை: தெலுங்கானா கிளர்ச்சியில் பங்கேற்பாளர்கள்
வகை: தெலுங்கானா கிளர்ச்சி
**இரவிச்சந்திரன்** (30 மார்ச் 1942 – 25 சூலை 2011) தமிழ்த் திரைப்பட நடிகராவார். 1960கள்-70களில் கதாநாயகனாகவும் பின்னர் குணச்சித்திர வேடங்களிலும் நடித்தவர். திரைப்பட இயக்குனராகவும் பணியாற்றி உள்ளார்.

வாழ்க்கைச் சுருக்கம்
--------------------

இரவிச்சந்திரனின் இயற்பெயர் இராமன். திருச்சிராப்பள்ளியைச் சேர்ந்த 1951ஆம் ஆண்டு இந்தியா திரும்பிய பிறகு திருச்சியில் உள்ள புனித யோசப் கல்லூரியில் படித்தார். ரவிசந்திரனின் சொந்த ஊர் கரூர் அருகே உள்ள வாங்கல் கிராமம். இவரது இளமைக்காலம் மலேசியாவின் கோலாலம்பூரில் கழிந்தது. ரவிச்சந்திரனின் தந்தை பைரோஜி சீனிவாசன். மலேசியாவில் தமிழ் நேசன் என்ற பத்திரிகையில் ஆசிரியராக இருந்தார். கோலாலம்பூர் தமிழ் சங்கம் நடத்திய பள்ளியில் படித்தார். மலேசிய தமிழ் மாணவர்களில் முதல் மாணவராக தேர்வு பெற்ற இரவிச்சந்திரன், மருத்துவம் படிக்க விரும்பி இந்தியா வந்தார். திருச்சி புனித ஜோசப் கல்லூரியில் பட்டப்படிப்பை முடித்தார்.

சென்னையில் மருத்துவ படிப்பு படிக்க வந்தபோது இயக்குனர் ஸ்ரீதருக்கு அறிமுகமானார். அதன் மூலம் 1964ஆம் ஆண்டு ‘காதலிக்க நேரமில்லை‘ படத்தின் கதாநாயகனானார்.

திரைப்படத் துறை பங்களிப்புகள்
-----------------------------

### நடிகர்

ஒளிப்பதிவாளர் பி.என்.சுந்தரம் மூலம் இயக்குநர் ஸ்ரீதரின் காதலிக்க நேரமில்லை படத்தின் மூலம் 1964-ஆம் ஆண்டு தமிழ்த் திரையுலகுக்கு அறிமுகமானார்.

இதயக்கமலம், குமரிப் பெண், அதே கண்கள், கௌரி கல்யாணம், மதராஸ் டு பாண்டிச்சேரி, நான், உத்தரவின்றி உள்ளே வா, புகுந்த வீடு, இதயக்கமலம், ஊமை விழிகள் உள்ளிட்ட நூற்றுக்கும் மேற்பட்ட திரைப்படங்களில் நடித்தார். கடைசியாக நடித்த படம் ஆடுபுலி.

### இயக்குனர்

மானசீக காதல், மந்திரன் உள்பட 7 படங்களை இயக்கினார்.

### தயாரிப்பாளர்

தமிழ், மலையாளத்தில் சில படங்களை சொந்தமாக தயாரித்தார்.

இறப்பு
------

இரவிச்சந்திரன் சிறுநீரகக் கோளாறு காரணமாக 2011 சூலை 25 அன்று இரவு 8.50 மணிக்கு சிகிச்சை பலனின்றி மருத்துவமனையில் உயிரிழந்தார்.. மலையாள முன்னணி நடிகை ஷீலாவை மணம் புரிந்து பின்னர் விமலா என்பவரை மணம் புரிந்தார். பாலாஜி, அம்சவர்தன் என்ற இரு மகன்களும், இலாவண்யா என்ற மகளும் உள்ளனர். இவருக்கும் ஷீலாவிற்கும் பிறந்த ஜியார்ஜ் திரைப்படங்களிலும் சின்னத்திரையிலும் நடித்து வருகிறார்.

மேற்கோள்கள்
-----------

1. ↑  S. R. Ashok Kumar (நவம்பர் 25, 2005). "Actor Ravichandran's directorial venture". *த இந்து* (சென்னை இந்தியா). Archived from the original on 2006-09-06. .
2. ↑  "Ravichandran on how he got into Tamil films". *The Hindu* (Chennai, India). December 22, 2005. Archived from the original on மே 15, 2006. .
3. ↑  தினமலர் செய்தி
4. ↑  "தினமணி செய்தி". 2011-09-23 அன்று மூலம் பரணிடப்பட்டது. 2011-07-25 அன்று பார்க்கப்பட்டது.
**ரவி யாதவ்** (*Ravi Yadav*) என்பவர் ஒரு இந்திய திரைப்பட ஒளிப்பதிவாளர் ஆவார். இவர் இந்தி மற்றும் தமிழ் திரையுலகில் இயக்குனர்கள் அப்பாஸ் மற்றும் முஸ்தான் பர்மவல்லா மற்றும் ஆர். கே. செல்வமணி ஆகியோருடன் இணைந்து பணியாற்றியுள்ளார். இவர் சென்னை எம்.ஜி.ஆர் திரைப்படக் கல்லூரியில் ஒளிப்பதிவில் பட்டயப் படிப்பு முடிப்பதற்கு முன்பே படங்களுக்கு ஒளிப்பதிவு செய்யத் தொடங்கினார். இவர் தனது வகுப்பு தோழர்கள் மற்றும் நண்பர்களுடன் தமிழ் திரைப்படங்களில் படப்பிடிப்பைத் தொடங்கினார். ரவி தனது முதல் படத்தை எந்தவொரு திரைப்பட படைப்பாளி, ஒளிப்பதிவாளரின் உதவி இல்லாமல் சுயாதீனமாக செய்தார். மேலும் இரண்டு தமிழ் படங்களை தயாரித்து பின்னர் பாலிவுட்டுக்கு மாறினார். பாலிவுட் இரட்டை இயக்குனர்களான அப்பாஸ்-முஸ்தானுடன் *ஹம்ராஸ், தார்சன், ஐட்ராஸ், 36 சீனா டவுன், நகாப், ரேஸ் 1, பிளேயர்கள், ரேஸ் 2* போன்ற குறிப்பிடத்தக்க இந்தி திரைப்படங்களில் பணியாற்றினார்.

திரைப்படவியல்
-------------

### ஒளிப்பதிவாளராக

* *புதிய வானம்* (தமிழ், 1988)
* *புலன் விசாரணை* (தமிழ், 1990)
* *குற்றப்பத்திரிகை* (தமிழ், 1991 இல் எடுக்கபட்டது : 2007 இல் வெளியிடப்பட்டது) (தயாரிப்பாளராக குறிப்பிட்ப்படுள்ளது)
* *செம்பருத்தி* (தமிழ், 1992)
* *தேவராகம்* (மலையாளம், 1996)
* *ஹரிச்சந்திரா* (தமிழ், 1998)
* *காதல் கவிதை* (தமிழ், 1998)
* *அள்ளித்தந்த வானம்* (தமிழ், 2001)
* *ஹம் ஹோ கயே ஆப்கே* (இந்தி, 2001)
* *ஷோ* (தெலுங்கு, 2002)
* *ஹம்ராஸ்* (இந்தி, 2002)
* *டார்சன்: தி வொண்டர் கார்* (இந்தி, 2004)
* *ஐத்ராஸ்* (இந்தி, 2004)
* *சோச்சா நா தா* (இந்தி, 2005)
* *36 சீனா டவுன்* (இந்தி, 2006)
* *நகாப்* (இந்தி, 2007)
* *ரேஸ்* (இந்தி, 2008)
* *டெல்லிங் லைஸ் 2008* (ஆங்கிலம், 2008)
* *கேட்ச் யுவர் மைண்ட் (2008)* (ஆங்கிலம், 2008)
* *மிஸ்டர் பிராட் (2009)* (இந்தி, 2009)
* *ஹலோ டார்லிங்* (இந்தி, 2010)
* *மரோ சரித்ரா* (தெலுங்கு, 2010)
* *தேங்யூ* (இந்தி, 2011)
* *பிளேயர்ஸ் (2011 படம்)* (இந்தி, 2011)
* *ரேஸ் 2* (இந்தி, 2013)
* *ஃபாட்டா போஸ்டர் நிக்லா ஹீரோ* (இந்தி, 2013)
* *ஹம்ஷகல்ஸ்* (இந்தி, 2014)
* *கயல் ஒன்ஸ் அகெய்ன்* (இந்தி, 2016)
* *சர்வம் தாளமயம்* (தமிழ், 2018)
* *மனசுகு நாச்சிந்தி* (தெலுங்கு, 2018)
* *பிரஸ்தனம்* (இந்தி, 2019)

### இயக்குநராக

ரவி யாதவ் தெலுங்கு திரைப்படமான *மரோ சரித்ராவை* இயக்கியுள்ளார். இது 1978 ஆம் ஆண்டு அதே பெயரில் வந்த படத்தை தழுவி எடுக்கபட்டதாகும். இப்படத்தைதை தில் ராஜு தயாரித்தார். இந்த படத்திற்கான உரையாடலை உமர்ஜி அனுராதா எழுத கதையை கே. பாலச்சந்தர் எழுதியுள்ளார். ரவி இப்படத்தின் ஒளிப்பதிவாளராகவும் பணியாற்றினார்.

### தயாரிப்பாளராக

ஆர். கே. செல்வமணி இயக்கிய 2007 ஆம் ஆண்டு தமிழ் மொழி நாடகப் படமான *குற்றப்பத்திரிகை* படமானது ரவி யாதவின் யாதவாலயா பிலிம்சால் தயாரிக்கபட்டது. இந்த படத்தில் ரம்யா கிருஷ்ணன், ரோஜா ஆகியோருடன் ராம்கி, ரகுமான் ஆகியோர் நடித்தனர். இளையராஜா இசையமைத்தார். இப்படமானது மறைந்த பிரதமர் ராஜீவ் காந்தியின் படுகொலை மற்றும் இலங்கை உள்நாட்டுப் போரை பின்னணியாகக் கொண்டது. இந்த படம் 1991 இல் எடுக்கப்பட்டு, பதின்மூன்று ஆண்டுகளாக வெளியிட முடியாமல் இந்திய தணிக்கைத் துறையிடம் சிக்கிக்கொண்டது, இப்படமானது கடுமையான அரசியல் செய்திகளுடன் உள்ளதாக தணிக்கை வாரியம் அனுமதிக்க மறுத்ததால், படம் இறுதியாக 2007 மார்ச் மாதம் பல வெட்டுக்களுடன் வெளியானது.

குறிப்புகள்
-----------

 பரணிடப்பட்டது 2007-04-06 at the வந்தவழி இயந்திரம்

வெளி இணைப்புகள்
---------------

* அதிகாரப்பூர்வ வலைத்தளம்:  பரணிடப்பட்டது 2016-09-07 at the வந்தவழி இயந்திரம்
* ஐ.எம்.டி.பி இணையத்தளத்தில் Ravi Yadav
|  |
| --- |
|  |
|  **ஈழப் போராட்டகாரணங்கள்** |
| தனிச் சிங்களச் சட்டம் |
| பெளத்தம் அரச சமயமாக்கப்படல் |
| இலங்கைக் குடியுரிமைச் சட்டம் |
| கல்வி தரப்படுத்தல் சட்டங்கள் |
| திட்டமிட்ட சிங்கள குடியேற்றம் |
| அரச பயங்கரவாதம் |
| யாழ் பொது நூலகம் எரிப்பு |
| சிங்களமயமாக்கம் |
| வேலைவாய்ப்பில் இனப்பாகுபாடு |
| சிங்களப் பேரினவாதம் |
| ஆட்கடத்தல்களும் காணாமல் போதல்களும் |
| அரச சித்திரவதை |
| பாலியல் வன்முறை |
| இலங்கைத் தமிழர் இனவழிப்பு |
| இலங்கையில் மனித இனத்துக்கெதிரான குற்றங்கள்

---

 |
| இலங்கை இனப்பிரச்சினைக் காலக்கோடு |
| * பா
* உ
* தொ
 |

முதன்மைக் கட்டுரை: ஈழப் போர்
**ஈழப் போராட்டம்** என்பது இலங்கையில் தமிழர்களின் தன்னாட்சி, மரவுவழித் தாயகம் உட்பட்ட மனித, குடிசார், அரசியல், பொருளாதார, சமூக, பண்பாட்டு உரிமைகளை முன்வைத்து ஈழத் தமிழர்கள் முன்னெடுத்துவரும் போராட்டங்களைக் குறிக்கும். இலங்கையின் ஆட்சி அதிகாரம் பிரித்தானியாவிடம் இருந்து இலங்கையர்களுக்கு கையளிக்கப்பட்டது தொடக்கம் இப் போராட்டம் இலங்கையில் தொடர்ச்சியாக ஆட்சி அமைத்து வந்த சிங்களப் பெரும்பான்மை அரசுகளுக்கு எதிராக ஈழத் தமிழர்களின் பல்வேறு அரசியல் தலைமைகளால் முன்னெடுத்து வரப்பட்டுள்ளது. 

இலங்கையில் ஆட்சி அமைத்த சிங்களப் பெரும்பான்மை அரசுகள் தொடர்ச்சியாக கொண்டுவந்த இனவாத அடக்குமுறை சட்டங்கள், நடைமுறைகள், வன்முறைகள், இனப்படுகொலை ஆகியன இப் போராட்டத்தின் அடிக் காரணிகளாக அமைகின்றன. 1980 களில் இருந்து 2009 வரை இப் போராட்டம் ஆயுதப் போராட்டமாக பல்வேறு இயக்கங்களால் முன்னெடுக்கப்பட்டது. இவ்வியக்கங்களின் கடைசி ஆயுதப் போராட்ட இயக்கமாக இருந்த விடுதலைப் புலிகள் 2009 இல் அழிக்கப்பட்ட பின்னர் இப் போராட்டம் மீண்டும் முழுமையான அரசியல் போராட்டமாக மாறி உள்ளது.
பழநி மலை மீதுள்ள முருகன் கோயில் மிகவும் புகழ் பெற்ற மலைக் கோயில்களுள் ஒன்று.
**தமிழ்நாட்டில் மலைக்கோயில்கள்** என்னும் இக் கட்டுரை தமிழ்நாட்டில் மலைகள் அல்லது குன்றுகளின் மீது அமைக்கப்பட்டுள்ள கோயில்கள் பற்றியது. தமிழ்நாட்டில் மலைக் கோயில்கள் தோன்றிய விதம், காலம் என்பவை பற்றி அறுதியிட்டு கூறமுடியாது போனாலும், மிகப் பழைய காலம் முதலே மலை மீது கோயில்கள் இருந்தது குறித்த சான்றுகள் உண்டு. தமிழர் பண்பாட்டில் மலையும் மலை சார்ந்த பகுதியுமான குறிஞ்சித் திணைக்கு உரிய கடவுளாக முருகன் கொள்ளப்படுவதனால், தமிழ்நாட்டில் முருகனுக்கு உரிய கோயில்கள் பல மலைக் கோயில்களாக இருப்பதைக் காணலாம். எனினும், முருகனைத் தவிரப் பிற இந்துக் கடவுளருக்கும் மலைமீது கோயில்கள் உள்ளன. இந்துக் கோயில்கள் மட்டுமன்றி கிறித்தவம், இசுலாம் முதலிய மதங்களுக்கான வணக்கத்தலங்களும் மலைகள் மீது அமைக்கப்படுவது உண்டு.

தமிழ் நாட்டின் மலைக் கோயில்கள் சில
----------------------------------

திருச்சி, உச்சிப்பிள்ளையார் கோயில்
### முருகக் கடவுள்

* திருத்தணி முருகன் கோயில்
* பழனி முருகன் கோவில்
* திருப்பரங்குன்றம்
* பழமுதிர்சோலை
* சுவாமிமலை
* குன்றக்குடி முருகன் கோவில்

* குன்றுதோறாடல் {குன்றுதோறாடல் என்று தனியாக முருகனின் தலம் ஏதும் இல்லை குன்று எங்கெல்லாம் இருக்கின்றதோ அங்கு குமரன் இருக்கின்றான் என்பது பொருள்}

```
*  விராலிமலை சுப்பிரமணிய சுவாமி திருக்கோயில்
```

### பிள்ளையார்

* திருச்சி உச்சிப்பிள்ளையார் கோயில்

சிவன்
-----

* வெள்ளியங்கிரி மலை ஆண்டவர் கோயில்
* சுந்தரமகாலிங்கம் மலைக்கோயில்
* திருவெறும்பூர் எறும்பீசுவரர் கோயில்
* திருஈங்கோய்மலை மரகதாசலேசுவரர் கோயில்
* உய்யக்கொண்டான் மலை உஜ்ஜீவநாதர் கோயில்

மேற்கோள்கள்
-----------

1. ↑  *சேயோன் மேய மைவரை உலகமும்* - தொல்காப்பியம் பொருளதிகாரம், பாடல் -5.
2. ↑  "குன்றுதோறாடல் எங்கிருக்கிறது?". தினமலர். 9 நவம்பர் 2015 அன்று பார்க்கப்பட்டது.

குறிப்புகள்
-----------

இவற்றையும் பார்க்கவும்
----------------------

* முருக வழிபாடு
**தானியங்கி விற்பனை இயந்திரம்** (vending machine) என்பது நடத்துனர் அல்லது உரிமையாளர் அருகில் இல்லாமலேயே, தேவையானப் பொருற்களை கொள்முதல் செய்துக்கொள்வதற்கான தானியங்கி இயந்திரமாகும். ஆரம்ப காலங்களில் இந்த "தானியங்கி விற்பனை இயந்திரம்" ஊடாக குளிர்பானம், அதிர்ஷ்ட இலாபச் சீட்டு போன்றவற்றை பெற்றுக்கொள்ளக் கூடியதாக இருந்தாலும், தற்போது அநேகமான பொருற்களை இந்த தானியங்கி விற்பனை இயந்திரம் மூலம் பெற்றுக்கொள்ள கூடியதாக உள்ளது. 

இவ்வியந்திரங்கள் பெரும்பாலும் கடைகள் இல்லாத இடங்களில்; மற்றும் பேருந்து, தொடருந்து, வங்கி, பாடசாலை, மருத்துவமனை, திரையரங்கு போன்ற இடங்களில் வைக்கப்பட்டுள்ளன. இவ்வியந்திரத்தின் ஊடாக மக்கள் தமக்கு தேவையான பொருட்களை எவரின் உதவியும் இன்றி, தாமாகவே தனக்கு தேவையான பொருளின் கீழ் உள்ள விலையின் மேல் அழுத்திவிட்டு, குறிப்பிட்டத் தொகையை அளித்தால், குறிப்பிட்ட பொருளை இந்த தானியங்கி விற்பனை இயந்திரம் ஊடாக பெற்றுக்கொள்ளலாம். அதேவேளை தொடுகையுணர் செலுத்தல் ஊடாகவும் கட்டணத்தைச் செலுத்தலாம்.

ஹொங்கொங்கில்
------------

ஹொங்கொங்கில் இந்த தானியங்கி விற்பனை இயந்திரத்திற்கு ஒக்டோப்பஸ் செலவட்டை ஊடாக கட்டணத்தைச் செலுத்தலாம்.
**இலதா ராசு** (Latha Raju) 1970 களில் மலையாளத் திரைப்படங்களில் பணியாற்றுவந்த ஒரு இந்திய திரைப்பட பாடகியும், நடிகையுமாவார். இவரது பிரபலமான மலையாளப் பாடல்களில் *சேதுபந்தனம்* என்ற படத்தில் இடம்பெற்ற "பிஞ்சு ஹிருதயம் தேவலாயம்", "மஞ்சக்கிளி ஸ்வர்ணக்கிளி மயில்பீலிக்காட்டிலே வர்ணக்கிளி", "இவிடுதே சேச்சிகின்னாலே" (அசாகுல்லா சலீனா) போன்ற பாடல்களாகும். இவர் தமிழ், கன்னடம், துளு போன்ற மொழிகளிலும் பாடல்களை வழங்கியுள்ளார். பிரபல நடிகைகளான சுஹாசினி, சோபனா, மறைந்த ஷோபா போன்ற பல முன்னணி நடிகைகளுக்காக மலையாளத்தில் சில படங்களில் பிண்ணனி குரல் வழங்கியுள்ளார். வாழ்நாள் சாதனைக்காக 2003இல் கேரள திரைப்பட விமர்சகர்கள் விருதை வென்றுள்ளார். மலையாள மெல்லிசைக்கு பங்களித்ததற்காக கேரள சங்கீத நாடக அகாடமி இவருக்கு விருது வழங்கியது. மலையாளத் திரைப்பட இசையில் சிறந்து விளங்கியதற்காக 2019ஆம் ஆண்டில் கேரள அரசு இவரை கௌரவித்தது.

அனைத்திந்திய வானொலி / தூர்தர்ஷன் போன்ற நிறுவனங்களில் 34 ஆண்டுகளாக பல்வேறு திறன்களில் பணியாற்றினார். சென்னை, திருவனந்தபுரம் ஆகிய நிலையங்களின் நிலைய இயக்குநராக பல ஆண்டுகளாக இருந்தார். மேலும், சந்தைப்படுத்தல் இயக்குநராக பணியாற்றிய பிறகு ஓய்வு பெற்றார்.

தனிப்பட்ட வாழ்க்கை
------------------

1951 சூன் 25 அன்று பிறந்த இவர், பாடகர் சாந்தா பி. நாயர், திரைப்பட இயக்குனரும், மலையாளத் திரைப்படங்களில் திரைக்கதை எழுத்தாளருமான கை. பத்மநாபன் நாயர் ஆகியோரின் ஒரே மகளாவார். இவரது முதல் பாடல் 1962ஆம் ஆண்டு மலையாள திரைப்படமான *சினேகதீபம்* படத்தில் இருந்தது. இவர் முதுகலை பட்டம் பெற்றார். 2011ஆம் ஆண்டில் சென்னை தூர்தர்ஷன், அனைத்திந்திய வானொலியில் சந்தைப்படுத்தல் இயக்குநராக ஓய்வு பெற்ற இவர், 2016 வரை ஆலோசகராக அதே பதவியில் தொடர்ந்தார். இவரது கணவர், ஜே. எம். இராசுவும், ஒரு பின்னணி பாடகர். இவர், இசைத் தொகுப்புகளைத் தயாரிக்கிறார். இந்த தம்பதியருக்கு ஆலாப் இராசு, அனுபமா என்ற இரண்டு குழந்தைகள் உள்ளனர். இவரது மகன் ஒரு இசைக்கலைஞராகவும், பின்னணி பாடகராகவும் இருக்கிறார்.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2015-12-30 அன்று மூலம் பரணிடப்பட்டது. 2021-02-07 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2013-10-30 அன்று மூலம் பரணிடப்பட்டது. 2021-02-07 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* ஐ.எம்.டி.பி இணையத்தளத்தில் இலதா ராசு
* Latha Raju at MSI
டியர்ரா சாண்டா, பொழுதுபோக்கு பூங்கா
**டியர்ரா சாண்டா** (*Tierra Santa* ) என்பது அர்கெந்தீனாவில் புவெனஸ் ஐரிஸ் என்னுமிடத்தில் அமைந்துள்ள மதம் தொடர்புடைய  பொழுதுபோக்கு பூங்காவாகும். இது உலகின் மதம் சார் முதல் பொழுதுபோக்கு பூங்கா.

விரிவாக்கம்
-----------

பார்வையாளர்களுக்கு, இயேசு காலத்தில் இருந்த எருசலேமில் தெருக்களை அப்படியே காட்சிப்படுதுகிறது. விவிலியத்தில் விவரிக்கப்பட்டுள்ளபடி இயேசுவின் வாழ்க்கையிலிருந்து படிப்படியாகக் காட்சிகளை வாழ்கிறார்கள். மேலும் கிறிஸ்தவர்கள், யூதர்கள், மற்றும் உரோமர்கள் பண்பாடும் இதில் அடங்கும். ஒவ்வொரு மணி நேரத்திற்கும், ஒரு மணி நேரத்திற்கும் ஒரு பாறைக்கு பின்னாலிருந்து 18 மீட்டர் (59 அடி) இயேசு சிலை எழுகிறது. பார்வையாளர்களுக்கு இது ஒரு புனிதமான மத அனுபவம். ஆனால் இணையத்தில் இதை ஏளனமாக தூண்டுபவை என விவரிக்கப்படுகிறது. இந்த பூங்காவில் திருத்தந்தை இரண்டாம் அருள் சின்னப்பர் மற்றும் அன்னை தெரேசா போன்ற பல 20 ஆம் நூற்றாண்டின் வரலாற்று நபர்களின் சிலைகளும் உள்ளன. பூங்கா ஊழியர்களின் கூற்றுப்படி, அவர்கள் "அமைதிக்காக போராடிய" வரலாற்று நபர்கள் என்பதால் பூங்காவும் அவர்களுக்கு அஞ்சலி செலுத்த விரும்பியது.

தொகுப்பு
--------

* பள்ளிவாசல்பள்ளிவாசல்
* இயேசுவின் இறுதி இராவுணவுஇயேசுவின் இறுதி இராவுணவு
* இயேசுவின் விசாரணைஇயேசுவின் விசாரணை
* மேற்குச் சுவர்மேற்குச் சுவர்

மேற்கோள்கள்
-----------

1. ↑  "Tierra Santa - Circuito" (Spanish). 6 மே 2009 அன்று மூலம் பரணிடப்பட்டது. 27 June 2009 அன்று பார்க்கப்பட்டது.CS1 maint: Unrecognized language (link)
2. ↑  "Tierra Santa" (Spanish). 22 மார்ச் 2009 அன்று மூலம் பரணிடப்பட்டது. 27 June 2009 அன்று பார்க்கப்பட்டது.CS1 maint: Unrecognized language (link)
3. ↑  Rafsky, Sara; Martinez, Paulo. "Are We Having Fun Yet?". *Vice*. 14 May 2015 அன்று பார்க்கப்பட்டது.
புரை ஊடுருவலை விளக்கும் சித்திரம். STM-இல் புரை ஊடுருவலின் பயன்பாடு.
ஒரு தடுப்பின் போது புரை ஊடுருவல் ஏற்படுவது.
புரை ஊடுருவல் (*Quantum Tunneling*) முறையில் எதிர்மின்னியோ பிற மின்மப் பொருளோ ஆற்றல் தடையைக் கடந்து செல்லுவதால் ஏற்படும் மின்னோட்டம், **புரை ஊடுருவு மின்னோட்டம்** என்பதாகும். இந்நிகழ்வு குவிண்டம் (குவாண்டம்) இயற்பியலின் தனிச்சிறப்பான இயற்கை நிகழ்வாகும். நியூட்டன் காலத்து இயற்பியலின் அறிவுப்படி, ஒரு துகள் அது எதிர் கொள்ளும் ஆற்றல் தடையின் (ஆற்றல் மலை என்றும் அழைக்கலாம்) அளவைக்காட்டிலும் குறைந்த அளவு ஆற்றல் கொண்டிருந்தால், அந்தத் துகள் அந்த ஆற்றல் தடையை மீறவே இயலாது என்பதுதான். ஆனால் குவிண்டம் இயற்பியலில் அந்தத் துகள் ஆற்றல் தடையைக் காட்டிலும் குறைந்த அளவு ஆற்றல் பெற்றிருப்பினும், ஆற்றல் தடையின் அகலம் குறைவாய் இருந்தால் அத்துகள் ஆற்றல் தடையைக் ஊடுருவிக் கடந்து செல்ல ஒரு ஒரு குறிப்பிட்ட வாய்ப்பளவு உள்ளது என்று கூறுகின்றது. செயல்முறைகளிலும் இவை நிறுவப்பட்டுள்ளன. இப்படி ஆற்றல் தடை ஊடே ஊடுருவிப் போவதை புரை ஊடுருவல் என்றும் குவிண்டம் புரை ஊடுருவல் என்றும் கூறப்படுகின்றது. மின்மப் பொருள் புரை ஊடுருவிச் சென்றால் மின்னோட்டம் நிகழும். இதன் அடிப்படையிலேயே ஒரு பொருளின் மேற்பரப்பில் உள்ள அணு அடுக்கங்களை மிகத் துல்லியமாகவும் மிக நுட்பமாகவும் கண்டறியும் அணுப்புற விசை நுண்ணோக்கிகளும், வாருதல்வகை புரை ஊடுருவல் நுண்ணோக்கிகளும் அறிவியல்-பொறியாளர்கள் ஆக்கி உள்ளனர். விரைந்து வளர்ந்து வரும் நானோ தொழில்நுட்பத்திற்கு இவ்வடிப்படையில் அமைந்த கருவிகள் மிகத்தேவையானது.

தமிழில் புரை, புழை = துளை. ஏதோ துல்லியமாய் அறியா வகையில் ஆற்றல்தடையை ஊடுருவிக் கடக்கும் இந்நிகழ்வு புரை ஊடுருவல், அல்லது புழை ஊடுருவல் என்று அழைக்கபடுகின்றது.

[சமன்பாடுகள் விளக்க விரிவாக்கம், படம் பின்னர் வரும்]
**சி/1911 ஓ1 (புரூக்சு)** *(C/1911 O1 (Brooks))* என்பது வில்லியம் ராப்ர்ட் புரூக்சு என்ற வானியலாளரால் 1911 ஆம் ஆண்டு சூலை மாதத்தில் கண்டறியப்பட்ட பிரகாசமான ஒரு வால்வெள்ளி ஆகும்.1911 வி வால்வெள்ளி, புரூக்சு வால்வெள்ளி என்ற பெயர்களாலும் இது அறியப்படுகிறது.

வெறும் கண்களால் பார்க்க முடிகின்ற இரண்டாம் நிலை பிரகாச ஒளிப்பொலிவு (1.5 முதல் 2.5 வரை) கொண்டிருப்பதால் இவ்வால்வெள்ளி குறிப்பிடத்தக்கதாகக் கருதப்படுகிறது. 30 பாகை நீளம் கொண்ட குறுகிய நேரான வாலும், தனித்துவமான நீலநிறமும் கொண்டதாக இவ்வால்வெள்ளி அறியப்படுகிறது. கார்பன் மோனாக்சைடை வெளியுமிழ்வதால் சில வால்வெள்ளிகள் பெரும்பாலும் இத்தகைய தனித்துவ நீலநிறத்தில் காணப்படுகின்றன. மேலும், 1911 அக்டோபர் மாதத்தில் இதே நேரத்தில் வானத்தின் இதே பகுதியில் இரண்டாவது பிரகாசமான வால்வெள்ளியாகக் காணப்படுவதாலும் இவ்வால்வெள்ளி குறிப்பிடத்தக்கதாகக் கருதப்படுகிறது. சி/1911 எசு3 (பெல்யாவசுக்கி) என்ற பெயரால் குறிக்கப்படும் இது 15 பாகை நீளமுடைய வாலுடன் தங்க – மஞ்சள் நிறம் கொண்டும் முதல்நிலைப் பிரகாச ஒளிப்பொலிவை எட்டுகிறது.

மேற்கோள்கள்
-----------

1. 1 2  Horizons output. "Barycentric Osculating Orbital Elements for Comet C/1911 O1 (Brooks)". 2011-02-03 அன்று பார்க்கப்பட்டது. (Solution using the Solar System Barycenter and barycentric coordinates. Select Ephemeris Type:Elements and Center:@0)
2. 1 2  Bortle, J. The Bright Comet Chronicles, International Comet Quarterly, 1998

* Orbital elements of C/1911 O1 NASA JPL
**புருனோ ஓபெர்லே** (*Bruno Oberle*) சுவிஸ் உயிரியலாளர் மற்றும் சுற்றுச்சூழல் விஞ்ஞானி ஆவார். 13 சூலை 2020 அன்று அவர் பன்னாட்டு இயற்கைப் பாதுகாப்புச் சங்கத்தின் பொது இயக்குநராக நியமிக்கப்பட்டார்.

வாழ்க்கை வரலாறு
---------------

ஓபெர்லெ, 12 அக்டோபர் 1955 இல் சுவிட்சர்லாந்தின் செயின்ட் காலனில் பிறந்தார். இவர், லோகார்னோ மற்றும் சூரிச்சில் வளர்ந்தார். இவர் சூரிக்கில் உள்ள சுவிட்சர்லாந்து நடுவண் தொழில்நுட்ப நிறுவனத்தில் உயிரியல் மற்றும் சுற்றுச்சூழல் அறிவியல் பிரிவுகளைத் தேர்ந்தெடுத்து தனது முனைவர் பட்டத்தைப் பெற்றார். 

ஓபெர்லெ *இகோல் பாலிடெக்னிக் ஃபெடரெல் டி லாசன்னே* நிறுவனத்தில் பேராசிரியராக இருந்தார். இதே நிறுவனத்தின் பசுமைப் பொருளாதாரம் மற்றும் வளங்கள் நிர்வகிப்புத் துறையின் தலைவராகவும் பணிபுரிந்தார். இவர் சுற்றுச்சூழல் சுவிஸ் கூட்டமைப்பு அலுவலகத்தின் முன்னாள் இயக்குநராகவும் இருக்கிறார்  கூடவே, சுற்றுச்சூழல் துறையின் மாநில செயலாளராகவும் பணிபுரிந்தார்.  தற்போது, இவர் பன்னாட்டு இயற்கைப் பாதுகாப்புச் சங்கத்தின் இயக்குநர் ஜெனரலாக உள்ளார்.

மேற்கோள்கள்
-----------

1. ↑  "Bruno Oberle". *World Resources Forum* (ஆங்கிலம்). 2021-10-09 அன்று மூலம் பரணிடப்பட்டது. 2020-07-14 அன்று பார்க்கப்பட்டது.
2. ↑  "Bruno M.C Oberle - Panel Member - Switzerland". *International Resource Panel (IRP)*. 7 July 2020. 14 July 2020 அன்று பார்க்கப்பட்டது.
3. ↑  "Bruno Oberle". *IRGC* (ஆங்கிலம்). 14 July 2020 அன்று மூலம் பரணிடப்பட்டது. 2020-07-14 அன்று பார்க்கப்பட்டது.
4. ↑  "Dr Bruno Oberle named IUCN Director General". *IUCN* (ஆங்கிலம்). 2020-07-13. 2020-07-14 அன்று பார்க்கப்பட்டது.